Hopearihma
Seison nojaten nuoren gasellin kaulaan.
 Katselemme, kuinka puolikuu kohoo
 mustien vuorten takaa.
 Se on kuin kylvystä nouseva jumalatar,
 joka kietoo alastomat jalkansa
 ohueen pilveen.
 Sen alla on suuri erämaa vaiti.

 Satakieli on virittänyt pienen tamburansa,
 sen laulu leijaa kuin hopearihma
 sinistä kupua kohden.
 Kaikki tähdet ovat pysähtyneet kuuntelemaan.